CELEX: 32011D0238
Language: bg
Date: 2011-04-13 00:00:00
Title: 2011/238/ЕС: Решение на Комисията от 13 април 2011 година за изменение на Решение 2007/843/ЕО по отношение на програмите за контрол на салмонела при някои домашни птици и яйца в Тунис (нотифицирано под номер C(2011) 2520)  Текст от значение за ЕИП

14.4.2011   
            
            
               BG
            
            
               Официален вестник на Европейския съюз
            
            
               L 100/73
            
         РЕШЕНИЕ НА КОМИСИЯТА
   от 13 април 2011 година
   за изменение на Решение 2007/843/ЕО по отношение на програмите за контрол на салмонела при някои домашни птици и яйца в Тунис
   (нотифицирано под номер C(2011) 2520)
   (текст от значение за ЕИП)
   (2011/238/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 2160/2003 на Европейския парламент и на Съвета от 17 ноември 2003 г. относно контрола на салмонела и други специфични агенти, причиняващи зоонози, които присъстват в хранителната верига (1), и по-специално член 10, параграф 2 от него,
   като има предвид, че:
   
               (1)
            
            
               Регламент (ЕО) № 2160/2003 установява правилата за контрол на салмонела при различни популации домашни птици в Съюза. В него се предвижда, че включването или запазването в списъците на трети страни, предвидени в законодателството на Съюза, за съответните видове или категория, от които на държавите-членки е разрешено да внасят онези животни или яйца за люпене, които попадат в обхвата на посочения регламент, се извършва след представяне пред Комисията от заинтересованата трета страна на програма за контрол на салмонела с гаранции, еквивалентни на съдържащите се в националните програми за контрол на салмонела в държавите-членки.
            
         
               (2)
            
            
               С Решение 2007/843/ЕО на Комисията от 11 декември 2007 г. относно одобрение на програми за контрол на салмонела при птичите стада от вида Gallus gallus в определени трети страни в съответствие с Регламент (ЕО) № 2160/2003 на Европейския парламент и на Съвета и за изменение на Решение 2006/696/ЕО, по отношение на някои изисквания в областта на общественото здравеопазване относно вноса на домашни птици и яйца за люпене (2) бе одобрена представената от Тунис програма за контрол на салмонела при стадата от кокошки за разплод, в съответствие с Регламент (ЕО) № 2160/2003.
            
         
               (3)
            
            
               Тунис информира Комисията за преустановяването на посочената програма, поради което тя следва вече да не се счита за одобрена. Поради това Решение 2007/843/ЕО следва да бъде изменено.
            
         
               (4)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Член 1 от Решение 2007/843/ЕО се заменя със следното:
   
      „Член 1
      С настоящото програмите за контрол, представени от Канада, Израел и САЩ в съответствие с член 10, параграф 1 от Регламент (ЕО) № 2160/2003, се одобряват по отношение на салмонела при стадата от кокошки за разплод.“
   
   Член 2
   Настоящото решение се прилага, считано от 1 май 2011 г.
   Член 3
   Адресати на настоящото решение са държавите-членки.
   
      Съставено в Брюксел на 13 април 2011 година.
      
         
            За Комисията
         
         John DALLI
         
            Член на Комисията
         
      
   
   
      (1)  ОВ L 325, 12.12.2003 г., стр. 1.
   
      (2)  ОВ L 332, 18.12.2007 г., стр. 81.